Bartupė
Bartupė – upelis Lietuvoje, Kauno rajono pietvakariuose; Pilvės dešinysis intakas (Šešupės baseinas). Prasideda Tvarkiškių kaime. Teka į vakarus, šiaurės vakarus. Vidurupyje pasuka į pietus ir teka Kazlų Rūdos miškais. Įteka į Pilvę 51,6 km nuo jos žiočių, tarp Byliškių sodų ir Pagramdinės. Intakai: Dainupis, Žiogas, Kumelupis, Molkasys (dešinieji). Visa vaga ištiesinta. Gyvenvietės prie Bartupės: Tvarkiškiai, Pabartupis, Bliovai, Girininkai I. Upėvardis greičiausiai kilęs iš slavybės bartis ('išpuvęs medis, drevė').